**APIE KATES**

Du trečdalius savo gyvenimo naminės katės praleidžia miegodamos, o dar aštuntadalį — besigražindamos ir laižydamos savo kailį.  Glostant katę, galima sumažinti kraujospūdį. O šių gyvūnėlių murkimas taip teigiamai veikia mūsų psichiką, kad gali nuslopinti netgi stiprų stresą, padėti užmigti. Katės blogai jaučiasi šeimose, kuriose dažni barniai ir konfliktai. Tai sukelia šiems gyvūnams stresą ir jie, pirmai progai pasitaikius, stengiasi pasprukti iš tokios gyvenamosios vietos.

Jeigu tikėtume Gineso rekordų knyga, sunkiausias pasaulyje katinas buvo Chimis iš Australijos — jis svėrė 21 kilogramą, o lengviausias ir mažiausias — Himalajų kačiukas Tinkeris Tojus iš JAV, tesvėręs vos 680 gramų.

Kačių klausa triskart stipresnė nei žmogaus! Būtent todėl šie gyvūnai išeina iš kambario, jeigu garsiai įjungiama muzika arba televizorius. Katė savo ūsais nujaučia erdvės dydį ir supranta pro kurią ertmę tilps prasisprausti, o pro kurią ne. Katė tamsoje už žmogų mato apie 6 kartus geriau. Katėms labai nepatinka, kai jų letenos prie kažko limpa. Nemėgsta jos ir čežėjimo po letenėlėmis. Būtent todėl toje vietoje, kur katytė pati prieš jūsų valią „įsirengia“ tualetą, reikia pakloti folijos.